**REPUBLIKA HRVATSKA**

**OSNOVNA ŠKOLA „ VLADIMIR NAZOR“ KRIŽEVCI**

48260 Križevci, Ulica bana Josipa Jelačića 23

Broj RKP-a: 08588

MB: 01985949 OIB: 75892188943

Razina: 31

Šifra djelatnosti: 8520

Šifra županije: 06

Šifra grada: 214

IBAN: HR4624020061500085382

Oznaka razdoblja: 2020-12

**BILJEŠKE UZ FINANCIJSKE IZVJEŠTAJE ZA RAZDOBLJE OD 01. SIJEČNJA DO 31. PROSINCA 2020. GODINE**

Osnovna škola „Vladimir Nazor“ Križevci posluje u skladu sa Zakonom o odgoju i obrazovanju u osnovnoj i srednjoj školi, te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

**Bilješke uz bilancu**

**Bilješka 1 (AOP 002) –** nefinancijska imovinaukupno iznosi 19.359.486. Tokom 2020. godine nabavljena su računala za područne škole, namještaj za učionice, klima uređaji za kancelarije, udžbenici i knjige za knjižnicu, izvršena je rekonstrukcija sanitarnih čvorova u novom dijelu školske zgrade i sanacija pretprostora za pranje ruku kod blagovaonice. Iz evidencije su isknjižena dotrajala osnovna sredstva prema popisu komisije i komisijskim zapisnicima o predanom elektroničkom i glomaznom otpadu. Udžbenici su jednokratno otpisani prema uputi Ministarstva financija. Izvršen je ispravak vrijednosti imovine prema zakonskim stopama.

**Bilješka 2 (AOP 081)** - ostala potraživanja u iznosu od 80.345 kn odnose se na potraživanja za naknade za bolovanja preko 42 dana koja nisu kompenzirana sa HZZ-om do 31.12.2020. Prema obavijesti Ministarstva financija za 2020. godinu nije se provodila refundacija naknada plaća za bolovanja na teret HZZO-a.

**Bilješka 3 (AOP 141)** - potraživanja za prihode poslovanja u iznosu od 335.320 kn odnose se na nenaplaćene prihode za školsku kuhinju i nenaplaćene prihode od najma stanova i dvorane te potraživanja za sredstva s podračuna Grada.

**Bilješka 4 (AOP 157)** - ispravak vrijednosti potraživanja proveden je po stopi od 50% za nenaplaćena potraživanja za prihode školske kuhinje koja su starija od jedne godine.

**Bilješka 5 (AOP 167**) - kontinuirani rashodi budućih razdoblja u iznosu od 831.423 odnose se na troškove plaće za prosinac 2020. koja dospijeva u siječnju 2021. godine.

**Bilješka 6 (AOP 171**) - obveze za zaposlene odnose se na obveze za plaće zaposlenika za prosinac 2020. godine

**Bilješka 7 (AOP 172)** – obveze za materijalne rashode odnose se na rashode nastale tokom prosinca sa dospijećem u siječnju 2021. godine i prijevoz zaposlenika na posao i s posla za prosinac.

**Bilješka 8 (AOP 180**) – ostale tekuće obaveze odnose se na bolovanja preko 42 dana koja refundira HZZO.

**Bilješka 9 (AOP 238) -** višak prihoda iznosi ukupno 99.757 kn, od toga višak prihoda poslovanja 98.379 kn i višak prihoda od nefinancijske imovine 1.378 kn.

**Bilješka 10 (AOP 250**) – Izvanbilančni zapisi - povećani su u odnosu na prethodno razdoblje zbog evidentiranja tableta iz Projekta kurikularne reforme faza II u iznosu od 405.420 kn

Na kontu 99141 uknjižena je Garancija banke za otklanjanje nedostataka u garantnom roku iskazna u sljedećoj tablici.

|  |  |  |  |  |  |  |  |
| --- | --- | --- | --- | --- | --- | --- | --- |
| Red.br. | Datum izdavanja jamstva | Instrument osiguranja | Iznos danog  jamstva | Davatelj jamstva | Namjena | Dokument | Rok važenja |
| 1. | 11.06.2019 | Garancija | 812.650,44 | Radnik Križevci | Garancija za otklanjanje nedostataka u garantnom roku | Garancija PBZ br.4100929076 | 14.05.2024 |

Škola nema sudskih sporova u tijeku.

Voditeljica računovodstva Ravnatelj

Gordana Lončarić Igor Brkić

**Bilješke uz Izvještaj PR-RAS**

**Bilješka 1 (AOP 058) -** tekuće pomoći od Hrvatskog zavoda za zapošljavanje u ovom izvještajnom razdoblju nisu ostvarene jer nije bilo osoba na stručnom osposobljavanju

**Bilješka 2 (AOP 064) -** tekuće pomoći iz državnog proračuna ostvarene su za plaće, prijevoz i ostale naknade zaposlenicima u većem iznosu od prošle godine zbog povećanja plaća i ostalih naknada. Tekuće pomoći ostvarene su za besplatne radne udžbenike za učenike čiji roditelji primaju pomoć za uzdržavanje.

**Bilješka 3 (AOP 065)** – kapitalne pomoći iz državnog proračuna ostvarene su za besplatne udžbenike za sve učenike, opremanje knjižnice obveznom lektirom i opremanje područnih škola hibridnim računalima. Prihodi su manji u odnosu na prošlo izvještajno razdoblje u kojem su bili ostvareni prihodi za energetsku obnovu škole.

**Bilješka 4 (AOP 067**) – tekuće pomoći temeljem prijenosa EU ostvarene su od Agencije za mobilnosti i programe EU za novi program Erasmus + 2020, u iznosu 115.408 kn što čini 80% ukupne dodijeljene potpore od 19.186,00 EUR-a.

**Bilješka 5 (AOP 068**) – kapitalne pomoći temeljem prijenosa EU u 2020. godini nisu ostvarene u odnosu na 2019. godinu u kojoj su bili prihodi za Projekt energetske obnove.

**Bilješka 6 (AOP 111) –** prihodi po posebnim propisima za prehranu u školskoj kuhinji ostvareni su u manjem iznosu od prošle godine zbog prekida nastave 16. ožujka 2020. godine zbog pandemije korona virusa. Obustava nastave u školi za više razrede trajala je do kraja školske godine 2019/2020, dok su se učenici nižih razreda vratili 25.05.2020. u školske klupe. U školskoj godini 2020/2021, od rujna do prosinca pojedini razredi su pohađali nastavu na daljinu, ovisno o epidemiološkoj situaciji, bilo je i dosta pojedinačnih izostanaka s nastave što je također utjecalo na broj obroka u školskoj kuhinji.

**Bilješka 7 (AOP 125)** – prihodi od prodaje proizvoda i robe veći su u odnosu na prošlogodišnje razdoblje, ostvareni od zakupa zemljišta za košnju trave, prodaje otpadne hrane iz školske kuhinje i uplata zaposlenika za prehranu u školskoj kuhinji.

**Bilješka 8 (AOP 126)** – prihodi od pruženih usluga veći su u odnosu na prošlo izvještajno razdoblje zbog veće naplate stanarina i najma sportske dvorane. U 2019. godini zbog radova na obnovi nije se mogla iznajmljivati dvorana.

**Bilješka 9 (AOP 128**) – tekuće donacije ostvarene u prethodnoj godini od fizičkih osoba za prijevoz na izlete i nabavu nastavnih listića, u ovogodišnjem razdoblju nisu ostvareni jer nisu nabavljani nastavni listići i nisu provođeni školski izleti i ekskurzije.

**Bilješka 10 (AOP 132)** – prihodi iz nadležnog proračuna za financiranje rashoda poslovanja, manji su u odnosu na prošlogodišnje razdoblje zbog prekida nastave u ožujku, smanjenja troškova prijevoza učenika te smanjenja brojnih aktivnosti učitelja.

**Bilješka 11 (AOP 133)** - prihodi iz nadležnog proračuna za financiranje rashoda za nabavu nefinancijske imovine manji su u odnosu na prošlo izvještajno razdoblje u kojem je Energetsku obnovu škole dijelom financirao Grad Križevci.

**Bilješka 12 (AOP 151)** – plaće za redovan rad ostvarene su u većem iznosu u odnosu na prošlogodišnje razdoblje zbog povećanja koeficijenata i osnovice za izračun plaća

**Bilješka 13 (AOP 155) –** ostali rashodi za zaposlene veći su u ovom izvještajnom razdoblju zbog povećanja regresa, dara za djecu, božićnice te većeg broja isplaćenih pomoći za bolovanja i smrtne slučajeve.

**Bilješka 14 (AOP 158)** – doprinosi za obvezno zdravstveno osiguranje veći su odnosu na prošlogodišnje razdoblje zbog povećanja bruto plaće.

**Bilješka 15 (AOP 159**) - doprinos za obvezno osiguranje u slučaju nezaposlenosti je ukinut za isplate plaće od siječnja 2019 godine.

**Bilješka 16 (AOP 162) –** službena putovanja ostvarena su u manjem iznosu od prošlogodišnjeg razdoblja, zbog prekida nastave i onemogućenih putovanja zbog pandemije. Prošle godine ostvareni su veći troškovi zbog provođenja projekta Erasmus + mobilnosti.

**Bilješka 17 (AOP 164)** - stručno usavršavanje zaposlenika nije se provodilo zbog pandemije osim on line seminara. Prošle godine ostvareni su veći troškovi zbog provođenja projekta Erasmus + mobilnosti kojih ove godine nije bilo.

**Bilješka 18 (AOP 167)** – uredski materijal i ostali materijalni rashodi ostvareni su u znatno većem iznosu od prošlogodišnjeg zbog nabave sredstava za čišćenje, materijala za higijenske potrebe i dezinfekcijskih sredstava zbog pandemije korona virusa.

**Bilješka 19 (AOP 168)** - materijal i sirovine ostvareni su u manjem iznosu zbog prekida u nastavi radi pandemije.

**Bilješka 20 (AOP 169**) – energija je utrošena u manjem iznosu zbog prekida nastave od ožujka do svibnja radi pandemije. Uštede na struji i plinu ostvarene su i zbog energetske obnove škole.

**Bilješka 21 (AOP 170)** – materijal i dijelovi za tekuće i investicijsko održavanje veći su u odnosu na prošlogodišnje razdoblje jer su 2. izmjenama financijskog plana smanjene stavke za energiju, a povećane stavke za tekuće i investicijsko održavanje

**Bilješka 22 (AOP 171)** – sitni inventar prošle godine je nabavljen u većem iznosu zbog provođenja kurikularne reforme za koju je sredstva osiguralo Ministarstvo znanosti i obrazovanja.

**Bilješka 23 (AOP 173)** – službena radna i zaštitna odjeća i obuća - 2. izmjenama financijskog plana ova stavka je povećana te je nabavljena u većem iznosu od prošle godine za domare, spremačice i kuharice.

**Bilješka 24 (AOP 175)** – usluge telefona, pošte i prijevoza učenika manje su u odnosu na prošlu godinu zbog obustave nastave. Nastava je obustavljena 16.03.2020. Učenici nižih razreda krenuli su u školu 25.05.2020., dok se za učenike viših razreda do kraja šk. godine 2019/2020. nastava provodila na daljinu.

**Bilješka 25 (AOP 176)** – usluge tekućeg i investicijskog održavanja povećane su 2. izmjenama financijskog plana te su ostvarene u većem iznosu od prošlog izvještajnog razdoblja.

**Bilješka 26 (AOP 177)** – usluge promidžbe i informiranja u prošloj godini ostvarene su iz Projekta energetske obnove škole.

**Bilješka 27 (AOP 178)** - komunalne usluge veće su odnosu na prošlogodišnje razdoblje zbog poskupljenja usluge odvoza smeća.

**Bilješka 28 (AOP 181)** – intelektualne i osobne usluge ostvarene su u većem iznosu zbog isplate Ugovora o djelu stručnjacima koji su proveli kriznu intervenciju u školi zbog iznenadne smrti učiteljice. Kriznu intervenciju financiralo je Ministarstvo znanosti i obrazovanja.

**Bilješka 29 (AOP 184)** – naknade troškova osobama izvan radnog odnosa, odnose se na stručna osposobljavanja, tokom 2019. godine osposobljavale su se dvije osobe, dok u 2020. godini nismo imali osoba na stručnom osposobljavanju.

**Bilješka 30 (AOP 188**) – reprezentacija je u prošlogodišnjem razdoblju ostvarena u većem iznosu zbog provođenja Projekta energetske obnove škole.

**Bilješka 31 (AOP 190)** – pristojbe i naknade, ostvarene su u manjem iznosu zbog zakonskog smanjenja naknade zbog nezapošljavanja invalida.

**Bilješka 32 (AOP 192)** - ostali nespomenuti rashodi poslovanja, veći su odnosu na prošlo izvještajno razdoblje zbog većih stavki rashoda protokola.

**Bilješka 33 (AOP 207)** – ostali financijski rashodi manji su u odnosu na prethodno razdoblje zbog zatvaranja glavnog žiro-računa škole i prelaska na rad kroz riznicu Grada Križevaca.

**Bilješka 34 (AOP 304**) – prihodi od stambenih objekata iskazani su u većem iznosu zbog bolje naplate prihoda od prodanih stanova.

**Bilješka 35 (AOP 315**) - prihodi od prodaje opreme iskazani su zbog prodaje starog klavira

**Bilješka 36 (AOP 361**) – uredska oprema i namještaj - nabavljeni su ormari za učionice iz DEC sredstava, hibridna računala za područne škole financiralo je MZO u sklopu kurikularne reforme, tri računala nabavljena su od vlastitih sredstava ostvarenih prodajnom imovine.

**Bilješka 37 (AOP 367)** - uređaji, strojevi i oprema za ostale namjene – nabavljeni su klima uređaji za kancelarije u novijem dijelu školske zgrade iz decentraliziranih sredstava

**Bilješka 38 (AOP 375) -** nabavljene su knjige za knjižnicu i udžbenici koje financira Državni proračun u većem iznosu od prošlogodišnjeg zbog izdanja novih udžbenika.

**Bilješka 39 (AOP 394)** – dodatna ulaganja na građevinskim objektima iskazana su u većem iznosu u prošlom izvještajnom razdoblju zbog rashoda iz projekta energetske obnove.

**Bilješka 40 (AOP 632)** – manjak prihoda i primitaka ostvaren je u iznosu od 68.045 kn zbog više ostvarenih rashoda nad prihodima u 2020 godini.

**Bilješka 41 (AOP 635)** - višak prihoda i primitaka raspoloživ u sljedećem razdoblju iznosi ukupno 99.757 kn, dobiven razlikom AOP-a 633 – višak prihoda preneseni u iznosu 167.802 i AOP-a 632- manjak prihoda i primitaka u iznosu 68.045 kn.

Voditeljica računovodstva Ravnatelj

Gordana Lončarić Igor Brkić

**Bilješke uz Izvještaj o obvezama**

**Bilješka 1 (AOP 001) -** stanje obveza 1. siječnja iznosi 880.926 kn, a odnosi se na rashode za mjesec prosinac 2019. godine koji su podmireni u siječnju 2020. godine.

**Bilješka 2 (AOP 003)** - povećanje međusobnih obveza proračunskih korisnika u iznosu od 67.967 kn odnosi se na obveze za bolovanja na teret HZZO-a nastale tokom 2020. godine.

**Bilješka 3 (AOP 004)** - povećanje obveza za rashode poslovanja ukupno iznosi 12.366.026 kn za plaće zaposlenih, materijalne, financijske i ostale tekuće rashode.

**Bilješka 4 (AOP 012)** - obveze za nabavu nefinancijske imovine odnose se na rashode iz razreda 4, računala, knjige, udžbenike, opremu i dodatna ulaganja na građevinskim objektima.

**Bilješka 5 (AOP 019**) - ukupno podmirene obveze u 2020. godini iznose 12.828.112 kn.

**Bilješka 6 (AOP 036) –** stanje obveza na kraju izvještajnog razdoblja iznosi ukupno 1.134.313 kn. Sve obveze su nedospjele.

**Bilješka 7 (AOP 090) –** stanje nedospjelih obvezana kraju izvještajnog razdoblja iznosi 1.134.313 kn, a sastoji se od međusobnih obveza proračunskih korisnika˙(bolovanja na teret HZZO u iznosu od 75.995 kn i obveza za rashode poslovanja u iznosu od 1.058.318 kn koji sadrže obaveze za isplatu plaće za prosinac 2020., ostale obveze za materijalne rashode nastale u mjesecu prosincu, sa rokom dospijeća u 2021. godini.

**Bilješke uz Izvještaj o promjenama u vrijednosti i obujmu imovine i obveza**

**Bilješka 1 (AOP 032) -** evidentirano je smanjenje potraživanja za prihode poslovanja u iznosu od 7.560 kn koje se odnosi na otpis potraživanja za prihode po posebnim propisima, odnosno za prehranu u školskoj kuhinji. Otpis potraživanja proveden je za roditelje koji zbog lošeg imovinskog stanja nisu mogli podmiriti račune za prehranu. Prijedlog za otpis potraživanja iznesen je na sjednici Školskog odbora te je jednoglasno usvojen.

**Bilješke uz Izvještaj o rashodima prema funkcijskoj klasifikaciji**

**Bilješka 1 (AOP 110)** - iskazuje ukupne rashode vezane uz poslovanje školske ustanove u tekućoj godini u iznosu od 12.880.545 kn što čini 58 % ukupnih prihoda koji su ostvareni prethodne godine zbog Projekta energetske obnove.

**Bilješka 2 (AOP 122)** - iskazuje troškove prehrane u školskoj kuhinji koji su u tekućoj godini 15,3 % manji u odnosu na prethodnu godinu zbog prekida nastave radi pandemije

Križevci, 29.01.2021.

Voditeljica računovodstva Ravnatelj škole

Gordana Lončarić Igor Brkić

Tel. 048270063